Heilbrigðisyfirvöld hvetja landsmenn eindregið til að láta bólusetja sig gegn svínainflúensu og verjast á þann hátt nýju áhlaupi veikinnar sem búast má við síðar á þessu ári eða því næsta . Í tilkynningu frá sóttvarnalækni segir að bólusetning sé besta vörnin gegn svínainflúensunni og það sem fyrst . Nóg er til af bóluefni í landinu . Búið er að leggja af tímapantanir vegna bólusetningar á höfuðborgarsvæðinu en á heilsugæslustöðvum úti á landi þarf að panta tíma til bólusetningar eins og verið hefur . “ Með bólusetningarátaki á næstu dögum og vikum er stefnt að því að koma í veg fyrir nýjan faraldur svínainflúensufaraldur hér á landi , ” segir að lokum í tilkynningunni .